มีอาการบวมที่ปากล่าง ถ้าจับหรือถูจะมีอาการคัน เป็นแบบนี้คืออะไรค่ะ และควรรักษาอย่างใร
สวัสดีค่ะ อาการบวมที่ริมฝีปาก คัน อาจมีสาเหตุจาก1. การแพ้หรือระคายเคืองจากสารเคมีต่างๆ เช่น แพ้ลิปมัน ยาสีฟัน หรือได้ไปใช้ปากเป่าเครื่องดนตรี หรืออมโลหะบางอย่าง กินน้ำจากแก้วที่เป็นโลหะ หรืออาจแพ้สิ่งที่ทานเข้าไปก็ได้ โดยอาจไปสัมผัสโดนริมฝีปากเข้า2. เป็นส่วนหนึ่งของปฏิกิริยาภูมิแพ้ที่เกิดขึ้นทั่วร่างกาย แต่ริมฝีปากมักจะบวมทั้งด้านบนและล่าง และอาจมีอาการอื่นๆ ร่วม เช่น เปลือกตาบวม หน้าบวม มีผื่นหรือลมพิษตามผิวหนัง หายใจลำบาก หายใจมีเสียงดังวี๊ด เป็นต้น โดยสิ่งที่แพ้ อาจเป็นอาหาร ไรฝุ่น เกสรดอกไม้ ขนสัตว์ เป็นต้น ซึ่งมักจะมีประวัติเคยเกิดผื่นแพ้หรือลมพิษมาก่อน3. โดนแมลงสัตว์กัดต่อย4. อุบัติเหตุจากแรงกระแทก5. การติดเชื้อ เช่น โรคเริม ซึ่งจะเห็นตุ่มน้ำใสเกิดขึ้น ต่อมาจะแตกออกกลายเป็นแผลตื้นๆ หรือเยื่อบุริมฝีปากลอกออก มีสะเก็ดปกคลุม และมีอาการแสบๆ คันๆในเบื้องต้น หากยังไม่มีอาการอื่นๆ คือ เปลือกตาบวม หน้าบวม มีผื่นหรือลมพิษตามผิวหนัง หายใจมีเสียงดังวี๊ด เป็นต้น ก็อาจสังเกตอาการไปก่อนได้ โดยในช่วงนี้ ให้หลีกเลี่ยงการใช้ลิปสติกและลิปมันไปก่อน หากคันมาก อาจทานยาแก้แพ้ เช่น ไฮดรอกไซซีน (hydroxyzine), chlorpheniramine (CPM) เป็นต้น แต่หากอาการไม่ดีขึ้น หรือเกิดเป็นตุ่มน้ำใสขึ้นมา หรือมีอาการอื่นๆ ตาที่กล่าวไป ก็ควรไปพบแพทย์เพื่อตรวจรักษาค่ะ